Document ID: 31998D0596

Odločba Komisije
z dne 14. oktobra 1998
o spremembi Odločbe Sveta 97/602/ES o seznamu iz drugega pododstavka člena 3(1) Uredbe (EGS) št. 3254/91 in iz člena 1(1)(a) Uredbe Komisije (ES) št. 35/97
(notificirana pod dokumentarno številko K(1998) 3064)
(98/596/ES)
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 3254/91 z dne 4. novembra 1991 o prepovedi uporabe stopalk v Skupnosti in vnosa v Skupnost kožuhov in izdelanega blaga iz nekaterih prosto živečih živalskih vrst, ki izvirajo iz držav, kjer jih lovijo s stopalkami ali z načini lova s pastmi, ki ne izpolnjujejo mednarodnih standardov humanega lova s pastmi [1], in zlasti drugega pododstavka člena 3(1) Uredbe,
ker se Uredba Komisije (ES) št. 35/97 z dne 10. januarja 1997 o določbah za izdajanje potrdil za kožuhe in izdelke, vključene v Uredbo Sveta (EGS) št. 3254/91 [2], in zlasti člen 1(1)(a) Uredbe, uporablja le v zvezi z uvažanjem kožuhov živali, ki niso rojene in gojene v ujetništvu, iz držav, ki so na seznamu iz drugega pododstavka člena 3(1) Uredbe (EGS) št. 3254/91;
ker je seznam, sestavljen na podlagi Odločbe Sveta 97/602/ES [3], kakor je bila spremenjena z Odločbo Komisije 98/188/ES [4], lahko samo prehodne narave; ker naj bi se spremenil takoj, ko se spremenijo razmere, zlasti v okoliščinah iz člena 3(1) Uredbe (EGS) št. 3254/91, da se ne ovira trgovina s krznom in krznenimi izdelki;
ker informacije, ki jih je Komisija prejela od Republike Hrvaške kažejo, da ta država prepoveduje uporabo pasti stopalk;
ker je z učinkom od 1. junija 1997 Uredba Sveta (ES) št. 338/97 z dne 9. decembra 1996 o varstvu prosto živečih živalskih in rastlinskih vrst z zakonsko ureditvijo trgovine z njimi [5] razveljavila in nadomestila Uredbo Sveta (EGS) št. 3626/82 [6]; ker je bil zato odbor, predviden v členu 19 Uredbe (EGS) št. 3626/82, nadomeščen z odborom, predvidenim v členu 18 Uredbe (ES) št. 338/97;
ker so ukrepi, predvideni v tej odločbi, v skladu z mnenjem odbora iz člena 5 Uredbe (EGS) št. 3254/91,
SPREJELA NASLEDNJO ODLOČBO:
Člen 1
Priloga k Odločbi Sveta 97/602/ES se s tem nadomesti s Prilogo k tej odločbi.
Člen 2
Ta odločba začne veljati dvajseti dan po objavi v Uradnem listu Evropskih skupnosti.
Člen 3
Ta odločba je naslovljena na države članice.
V Bruslju, 14. oktobra 1998

Labels: 1
5
20